text: Region Varde Elitesport vinder DM i speedway
  14 september 2016 kl. 20.11
  DM i speedway blev her til aften kørt i Outrup - og det blev hjemmebaneholdet Region Varde Elitesport, der vandt. 
  Før dagens finale var Region Varde Elitesport øverst i tabellen med 27 point - derved kunne de nøjes med en andenplads i dag, hvis de ville vinde samlet.
  Region Varde Elitesport vandt onsdag aften med 40 point og er dermed vindere samlet - for første gang i 15 år. Men det var en tæt finale, for kun tre point efter dem, lå Holsted Tigers med 37 point, og kun to point efter dem lå Esbjerg Vikings med 35 point.
  
  Også DM i paraplypige
  Ved DM i speedway var der også DM i paraplypige - en slags nummerpige, bare med paraplyer. Her vandt paraplypigerne fra Esbjerg, mens Fjeldsted blev nummer to og Holsted nummer tre.
  
  Aftenens resultat:
  1. Region Varde Elitesport: 40 point2. Holsted Tigers: 37 point3. Esbjeg Vikings: 354. Slangerup Speedway Klub: 20 point
  
  
  
  